Triodija

Triodija (Triodia) – miglinių šeimos visžalių daugiamečių žolių gentis. Paplitusi Australijoje (endeminė),Genus Triodia, PlantNet. Nuoroda tikrinta 2022-11-13. dengia beveik 26 % žemyno teritorijos. Suskaičiuota apie 65–70 rūšių.Todd E. Erickson, Nancy Shackelford, Kingsley W. Dixon, Shane R. Turner, David J. Merritt, Overcoming physiological dormancy in seeds of Triodia (Poaceae) to improve restoration in the arid zone, Restoration Ecology, 2016-04-22. Nuoroda tikrinta 2022-11-13. Genties žolės dažnai vadinamos spinifeksais (), nors botaniškai spinifeksų genčiai (miglinių šeimos žolės, augančios Australijoje, vandenyno pakrantėse) nepriklauso.M. Lazarides. A revision of Triodia including Plectrachne (Poaceae, Eragrostideae, Triodiinae). Australian Systematic Botany. 1997 m. Nr. 10 (3): p. 381–489. doi:10.1071/SB96012 Daugelis šios genties minkštalapių rūšių anksčiau buvo priskirtos Plectrachne genčiai.L.Watson, T. D. Macfarlane, M. J. Dallwitz, The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references, 2021-10-11. Archyvuota 2021-10-30. Nuoroda tikrinta 2022-11-12.

Sudaro iki 80 cm aukščio ir iki 2 m skersmens kupstus. Senesnių augalų kupstai kartais išsidėstę žiedo forma. Stiebai šakoti ir lapuoti, minkštalapių rūšių – lygūs, ploni, padengti derva. Lapai ylos pavidalo, su makštimi, lygūs arba plaukuoti, susisukę, ploni, su smailiais galais, kartais išskiriantys dervą, iki 30 cm ilgio (minkštalapių rūšių), arba 5–25 cm ilgio ir 2 mm pločio (kietalapių rūšių). Žiedynas šluotelės ar kekės pavidalo. Žiedų daug, jie dvilyčiai, viršutiniai kartais sterilūs. Sėklų stiebai statūs, 60–70 cm ilgio. Dauginasi sėklomis ir ūgliais.Soft spinifexes (Triodia spp.) in the Western Australian rangelands , Department of Primary Industries and Regional Development, Government of Western Australia, 2021-07-07. Nuoroda tikrinta 2022-11-14.Hard spinifexes (Triodia spp.) in the Pilbara, Western Australia , Department of Primary Industries and Regional Development, Government of Western Australia, 2021-08-02. Nuoroda tikrinta 2022-11-14.

Auga sausose vietovėse, lengvai pakenčia sausrą ir greitai atauga po gaisrų. Sodinami žemės rekultivacijai, baigus eksploatuoti kasyklas. Minkštalapės rūšys tinkamos gyvulių pašarui.

Australijos aborigenai iš spinifeksų sėklų kepdavo duoną,Dr. Stan Florek, Food Culture: Aboriginal Bread, Australian Museum, 2014-08-05. Nuoroda tikrinta 2022-11-14. dervą naudodavo ginklų ir įrankių medinių dalių tvirtinimui,Owen Powell, Roderick J. Fensham, Paul Memmott, Indigenous Use of Spinifex Resin for Hafting in North-Eastern Australia, Economic Botany, Nr. 67, p. 210–224, 2013-07-13. Nuoroda tikrinta 2022-11-14.
papuošalų ir indų gamybai, stiebus ir lapus – krepšių pynimui, pluoštą – tinklų mezgimui.Heidi T. Pitman, Lynley A. Wallis, The Point of Spinifex: Aboriginal uses of spinifex grasses in Australia, ResearchGate, 2021 m. balandis. Nuoroda tikrinta 2022-11-14.

 Šaltiniai 

Kategorija:Migliniai